# Rinnan abskessin antibioottihuuhtelu

## Yleistä toimenpiteestä

Radiologin ja kirurgin yhteisen harkinnan mukaan valikoiduissa tapauksissa voidaan rinnassa olevaa abskessiä huuhdella antibioottikeittosuolaliuoksella.

## Esivalmistelut

Tarkista lääkeaineallergiat (puudute, penisilliini ja kefuroksiimi)

Tee steriili pöytä.

|  |  |
| --- | --- |
| **Indikaatiot** | Valikoidut tapaukset radiologin ja kirurgin harkinnan mukaan |
| **Kontraindikaatiot** | Lääkeaineallergia/epäily (puudute, penisilliini ja kefuroksiimi) |
| **Apuvälineet** | Steriili pöytä:  ONB setti nro 7, johon lisätään:  10 ml ruisku  50 ml ruisku (luer lock)  20 ml ruisku (luer lock)  suodatinneula  puudutusneula |

Valmista lääkeaineliuos

* Puhdista lääkkeen käsittelypaikka, pyyhi pöydän pinta Wet Wipella
* Desinfioi kädet
* Varaa tarvikkeet valmiiksi: antibiootti Cefuroxim MIP Pharma 1500 mg, NaCl 9 mg/ml 100 ml, mini spike x2, 10 ml luer lock-ruisku
* Desinfioi kädet ja pue tehdaspuhtaat hanskat
* Avaa pullojen suojakorkit ja desinfioi alkoholilla kumitulpat
* Aseta pulloihin mini spiket
* Vedä NaCl 9 mg/ml pullosta 10 ml keittosuolaa ruiskuun ja ruiskuta se antibioottipulloon, kääntele pulloa
* Odota, että kaikki jauhe on liuennut ja neste on kellertävää ja kirkasta

## Toimenpiteen suorittaminen

* Radiologi tekee rinnan ultraäänitutkimuksen ja arvioi tilanteen.
* Iho pestään ja peitellään steriilisti
* Pistokohta puudutetaan
* Radiologi vetää 50 ml:n ruiskuun ensin antibioottiliuoksen (10 ml) ja sen jälkeen NaCl- pullosta tarvittavan määrän keittosuolaliuosta.
* Radiologi huuhtelee rinnan abskessiontelon antibioottiliuoksella.
* Toimenpiteen jälkeen pistokohtaan laitetaan Allevyn- tai Mepore-laastari

## Muuta huomioitavaa

* Jos jää lääkejätettä, ruiskut täytyy korkittaa ja viedä jätehuoneeseen lääkejätteisiin